Diari Oficial de la Generalitat Valenciana


Sumari del DOGV 5555, del 13-07-2007 (2007/9201)

RESOLUCIÓ de 24 de maig de 2007, de la Direcció General de Qualitat Ambiental, per la qual s'atorga a l'empresa Segorbe Porcelánico, SA, l'autorització ambiental integrada per a una indústria de fabricació de productes ceràmics, en el terme municipal de Segorbe (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5555

Data del DOGV
:   13-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9201


Data del document
:   24-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Segorbe
    * empresa privada
    * edifici industrial
    * ceràmica
    * impacte ambiental

RESOLUCIÓ de 24 de maig de 2007, de la Direcció General de Qualitat Ambiental, per la qual s'atorga a l'empresa Segorbe Porcelánico, SA, l'autorització ambiental integrada per a una indústria de fabricació de productes ceràmics, en el terme municipal de Segorbe (Castelló). [2007/9201]  
Vistos els documents que apareixen en l'expedient 027/06 IPPC, instruït a instàncies de l'empresa Segorbe Porcelánico, SA, a fi d'obtindre l'autorització ambiental integrada per a una indústria de fabricació de productes ceràmics, s'emet la present resolució de conformitat amb els següents,  
Antecedents de fet  
Primer. Amb data 14 de març del 2006, Fermín Artagoitia Calabuig, en representació de l'empresa Segorbe Porcelánico, SA, amb CIF A-97440903, presenta en la conselleria de Territori i Habitatge, la sol·licitud d'autorització ambiental integrada per a una indústria de fabricació de productes ceràmics que s'ha d'ubicar en el c/ Castilla la Mancha, parcel·la 5 (abans 5, 6, 7 i 8), del polígon industrial La Esperanza, del terme municipal de Segorbe, i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de Segorbe amb data 3 de març del 2006.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Apareixen en l'expedient els informes de la Confederació Hidrogràfica del Xúquer, Ajuntament de Segorbe, Àrea d'Avaluació Ambiental, Servei de Residus Urbans, de l'Àrea d'Avaluació Ambiental, i del Servei de Protecció de l'Ambient Atmosfèric en matèria de contaminació acústica.  
Quart. Conseqüència del contingut d'aquests informes, amb dates 16 de maig i 26 de juliol del 2006, la conselleria de Territori i Habitatge requerix nova documentació a l'empresa, que es presenta amb data 13 de juny, 10 de juliol i 6 de novembre del 2006.  
Cinqué. Amb data 28 de desembre del 2006 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, publicant anunci en el Diari Oficial de la Comunitat Valenciana (DOCV núm. 5415).  
Durant el qual no es presenten al·legacions al projecte ni en aquesta conselleria ni en l'Ajuntament de Segorbe, constant en l'expedient el certificat de la informació pública.  
Sisé. Transcorregut el termini d'informació pública, amb data 21 de febrer del 2007 se sol·licita un nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Apareixen en l'expedient els informes de l'Ajuntament de Segorbe, Servei de Residus Industrials, i del Servei de Protecció de l'Ambient Atmosfèric en matèria de contaminació acústica.  
Huité. Conseqüència del contingut d'aquests informes, amb data 18 de gener del 2006, la conselleria de Territori i Habitatge requerix nova documentació a l'empresa, presentant-se amb data 19 de febrer del 2007.  
Nové. Amb data 26 de març del 2007, la Secretaria Autonòmica de Territori i Habitatge emet la declaració d'impacte ambiental, en la qual estima acceptable, només a l'efecte ambiental el projecte de la instal·lació d'una fàbrica de porcellànic en la parcel·la número 5 del polígon industrial La Esperanza de Segorbe (Castelló), en els termes que establix el Projecte bàsic, el Projecte d'activitat, l'Estudi d'impacte ambiental, i la resta de documentació que es troba en poder de l'expedient, en compliment de la legislació mediambiental vigent, sempre que es complisquen els condicionants que es detallen en l'annex II de la present resolució.  
Deu. Amb data 21 de maig del 2007 es realitza el tràmit d'audiència a l'interessat.  
Onze. Amb data 22 de maig del 2007, es rep l'annex presentat pel promotor, i la Comissió d'Anàlisi Ambiental Integrat celebra una sessió ordinària i aprova la proposta de resolució de l'exp. 027/06 IPPC de sol·licitud d'autorització ambiental integrada, promogut per Segorbe Porcelánico, SA.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a l'autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge i la seua ordre de desplegament de 9 de setembre del 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer. Concedir a Segorbe Porcelánico, SA, l'autorització ambiental integrada per a una indústria de fabricació de productes ceràmics que s'ha d'ubicar en el c/ Castilla la Mancha, parcel·la 5 (abans 5, 6, 7 i 8), del polígon industrial La Esperanza, del terme municipal de Segorbe, d'acord amb el Projecte bàsic per a la sol·licitud d'autorització ambiental integrada, de febrer del 2006, i subscrit pel Sr. José Pascual Martí Mata, quedant inscrita en el Registre General d'Instal·lacions IPPC de la Comunitat Valenciana amb el número 076-07/AAI/CV, condicionada al compliment dels requisits següents:  
1.Emissions atmosfèriques  
1.1 Emissions canalitzades  
S'inclouen en la present autorització els següents focus d'emissió:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'ha d'entregar a la conselleria de Territori i Habitatge un estudi tècnic justificatiu que incloga els balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aire de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
1.2.1. Sistemes de depuració de partícules  
Han de disposar de sistemes correctors de depuració de partícules almenys els focus que evacuen corrents de gasos provinents d'atomitzadors i aspiracions de material pulverulent. Així mateix, disposaran també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
1.2.2. Condicions de presa de mostres i expressió de resultats  
Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols ha de complir el que establix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no existisquen altres estructures d'altura superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o rebuf).  
Preferiblement, la temperatura dels gasos en el punt de mostratge serà menor de 200ºC.  
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18% de O2.  
Les mesures de fluor es realitzaran amb sondes de tefló o material teflonat.   
1.3. Control de l'emissió de partícules per fonts difuses.  
1.3.1. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
a) Tancament de tots els sistemes de transport de matèries primeres pulverulentes en la fàbrica (cintes transportadores, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
Operacions de recepció de matèries primeres a granel.  
Operacions d'emmagatzemament i descàrrega de grànul atomitzat.  
Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents es realitzarà en les condicions següents:  
Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
Segons el projecte, en la zona de descàrrega de camions, es disposarà d'un sistema de llavada dels baixos i pneumàtics via humida mitjançant aigua a pressió.  
2. Soroll  
S'adoptaran les mesures necessàries per a complir el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'establixen les normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
En un termini inferior a tres mesos després de la posada en marxa i almenys cada cinc anys, s'ha de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria ha de ser realitzada per una entitat col·laboradora en matèria de contaminació acústica d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.   
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Aigües residuals industrials  
Es tracta de les aigües residuals procedents de la neteja dels baixos i pneumàtics dels camions d'una banda, i les originades en les línies de poliment, rectificació i serigrafia per una altra.  
Les aigües residuals procedents de la llavada dels baixos i pneumàtics dels camions es tracta in situ, mitjançant un sistema modular de desgreixatge i desarenatge que dóna un efluent d'una qualitat tal que permet la reutilització en el procés de llavada.  
La resta d'aigües residuals es conduïxen a través de canaletes, etc., per al seu tractament conjunt en una depuradora formada per un fisicoquímic i posterior deshidratació de fangs en filtre de premsa. La depuradora es dimensionarà per a assegurar el tractament de l'afluent conformat per la suma dels corrents residuals de les dues fases.  
L'aigua residual així tractada té unes característiques tals que la fan apta per a la seua reutilització en el procés de poliment i rectificació de peces ceràmiques. Per a això, s'emmagatzemarà en un depòsit, des del qual es dosificarà al procés industrial. Durant el seu funcionament normal, la indústria no ha abocat aigües residuals industrials, no obstant això, anualment i durant les tasques de manteniment de les instal·lacions, es preveu la porga del sistema de reutilització. Aquesta porga s'enviarà al clavegueram municipal.  
Es disposarà d'un punt d'abocament per a les aigües residuals industrials que permeta el seu control diferenciat de les aigües residuals sanitàries. Les concentracions de contaminants en les aigües residuals industrials han d'ajustar-se al que establix l'ordenança d'abocaments a la Xarxa Municipal de Clavegueram de l'Ajuntament de Segorbe, (article 12), com també la particularització per als polígons industrials La Esperanza i El Santísimo (article 13).  
  
(\*) Particularització per als polígons industrials La Esperanza i El Santísimo.  
Pel que fa a abocaments indirectes, les canaletes i basses d'emmagatzemament d'aquestes aigües seran perfectament impermeables i estanques. A l'efecte, juntament amb la sol·licitud de visita de comprovació, ha de presentar en la Direcció General de Qualitat Ambiental, el certificat d'adequació del projecte que farà menció expressa a la impermeabilitat i l'estanquitat de canaletes i basses. En el mateix moment, presentarà el certificat emés per l'Ajuntament corresponent de la connexió i acceptació de l'abocament d'aigües residuals sanitàries.  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
3.2. Aigües sanitàries  
Es disposarà de tres punts d'abocament, procedents dels lavabos i vestidors, i que es destinen als col·lectors instal·lats en el polígon industrial. Les concentracions de contaminants en les aigües residuals sanitàries s'ajustaran als recollits en l'anterior taula.  
Juntament amb la sol·licitud de visita de comprovació, ha de presentar en la Direcció General de Qualitat Ambiental, el certificat emés per l'Ajuntament corresponent de la connexió i l'acceptació de l'abocament d'aigües residuals sanitàries.  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
3.3. Aigües pluvials  
Les aigües pluvials es recullen a través d'una xarxa separativa, per a ser abocades al col·lector d'aigües pluvials del polígon industrial.  
Juntament amb la sol·licitud de visita de comprovació, ha de presentar en la Direcció General de Qualitat Ambiental, certificat emés per l'Ajuntament corresponent de la connexió i acceptació de l'abocament d'aigües pluvials.  
4. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Almenys dos anys després de la posada en funcionament de l'activitat, el titular ha de remetre l'informe preliminar de situació del sòl que establix el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud de la que a continuació es detalla i la fabricació de productes ceràmics en les instal·lacions del centre productiu detallat en l'annex I siga de l'ordre de 2.400.000 m²/any.  
   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
El mencionat centre productiu queda inscrit en el Registre General de Xicotets Productors Autoritzats de Residus de la Comunitat Valenciana amb el número de referència 12-15.247 conforme establix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite. Així mateix ha d'acreditar el pagament de la taxa administrativa corresponent a la pràctica d'inscripció en registres oficials.  
Així mateix, es projecta generar els següents residus no perillosos:  
Els residus s'entregaran a gestor autoritzat per a aquesta activitat, tal com consta en el projecte. A l'efecte, juntament amb la sol·licitud de visita de comprovació, ha de presentar en la Direcció General de Qualitat Ambiental, dos jocs de còpies compulsades de tots els documents d'acceptació dels residus perillosos que es projecta generar.  
Els residus poden ser emmagatzemats durant un període igual o inferior a sis mesos, en el cas de perillosos, i en el cas de residus no perillosos poden emmagatzemar-se per un període d'un any quan la destinació final siga l'eliminació i de dos anys quan el seu destí final siga la valoració, havent de ser entregats a gestor autoritzat transcorregut aqueix període. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Per a la recollida de possibles fugues o vessaments accidentals de líquids, tant de residus com de matèries primeres, han de disposar de material absorbent no inflamable en quantitat suficient per a tal fi. L'absorbent una vegada contaminat es gestionarà com a residu perillós o no perillós, segons corresponga.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, la naturalesa, la identificació, l'origen i la data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys, s'ha d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.   
Així mateix emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any, d'acord al model establit en l'annex lll del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que establix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient  
S'actuarà segons el que preveu l'estudi d'impacte ambiental, i en tot cas, es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte, el titular donarà compte de l'adaptació de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, es presentarà prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 24 de maig de 2007.- El director general de Qualitat Ambiental: Jorge Lamparero Lázaro.  
ANNEX I  
DESCRIPCIÓ DEL PROJECTE  
Segorbe Porcelánico, SA projecta l'execució d'una planta per a la fabricació de porcellànic en acabats natural i polit. L'execució de la planta es projecta en dues fases, realitzant-se en la fase l el total de l'edificació i la maquinària necessària per a una línia de producció, i en la fase ll la implantació d'una segona línia. En aquesta resolució s'inclouen les dues fases.  
Bàsicament, el procés industrial projectat consta de les etapes següents:  
Recepció de matèria primera (argila atomitzada, esmalts, colors).  
Recepció d'esmalts i colors.  
Premsatge.  
Assecatge.  
Serigrafia.  
Cocció.  
Poliment, rectificació.  
Embalatge, emmagatzemament i expedició.  
La capacitat de producció serà de 1.200.000 m² per fase, açò és 2.400.000 m², que al 50% seran porcellànic natural i porcellànic polit.  
De manera més estesa, el procés industrial s'iniciarà amb la recepció de camions banyera que descarregaran l'argila atomitzada en la tremuja de recepció, des d'on després de ser mesclada i dosificada, s'emmagatzemarà en 50 sitges mòbils de 8 m³ de capacitat unitària. Els esmalts i colors es rebran en bidons preparats per a la seua aplicació directa a les peces ceràmiques.  
Les sitges mòbils alimentaran les premses, on es formen les peces abans de sotmetre-les al procés d'assecatge, on s'elimina humitat fins a quedar les peces amb la consistència adequada per a sotmetre-les, si és el cas després de la serigrafia, al procés de cocció en forn monoestrat de corrons.  
Depenent de l'acabat desitjat, les peces així processades, se sotmetran a un procés de poliment i rectificació (acabament poliment) o només de rectificació (acabament natural).  
El producte final, una vegada l'empaqueten i el paletitzen, s'emmagatzemarà en altures en una nau coberta fins a la seua expedició per carretera.  
Les aigües residuals industrials seran les procedents de la neteja dels baixos i pneumàtics dels camions d'una banda, i les originades en les línies de poliment, rectificació i serigrafia per una altra.  
Les aigües residuals procedents de la llavada dels baixos i pneumàtics dels camions es tractaran in situ, mitjançant un sistema modular de desgreixatge i desarenatge que dóna un efluent d'una qualitat tal que permet la seua reutilització en el procés de llavada. Els fangs resultants són retirats per gestor autoritzat.  
La resta d'aigües residuals es conduiran a través de canaletes, etc., per al seu tractament conjunt en una depuradora formada per un fisicoquímic i posterior deshidratació de fangs en filtre premsa. Els fangs resultants seran retirats per gestor autoritzat. La depuradora es dimensionarà per a assegurar el tractament de l'afluent conformat per la suma dels corrents residuals de les dues fases.  
L'aigua residual així tractada té unes característiques tals que la fan apta per a la seua reutilització en el procés de poliment i rectificació de peces ceràmiques. Per a això, s'emmagatzemarà en un depòsit, des del qual es dosificarà al procés industrial. Durant el seu funcionament normal, la indústria no ha abocat aigües residuals industrials, no obstant això, anualment i durant les tasques de manteniment de les instal·lacions, es preveu la porga del sistema de reutilització. Aquesta porga s'enviarà al clavegueram municipal.  
Les canaletes i les basses d'emmagatzemament d'aquestes aigües seran perfectament impermeables i estanques. No es realitzarà cap abocament d'aquestes aigües a la xarxa de sanejament.  
Es disposarà de filtres de mànegues en les seccions de recepció de matèries primeres, premsatge i acabaments superficials. Les partícules recollides en els filtres es gestionaran a través de gestor autoritzat.  
ANNEX II  
CONDICIONAT DE LA DECLARACIÓ D'IMPACTE AMBIENTAL  
Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
Els fangs recollits en la instal·lació de depuració han de ser caracteritzats, per tipus o grups d'esmalts, frites i colors emprats i segons els resultats obtinguts, segregar-los i en cas de resultar perillosos han de ser declarats i gestionats com a tals, i tindre en consideració les quantitats generades per si passaren a ser grans productors.  
Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistema de recollida que garantisquen el confinament i posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals en cas de vessament supose augment de la seua perillositat o dificulten la seua gestió.  
Es disposarà de basses de seguretat per a emmagatzemar l'excedent d'aigua en moments d'avaria de la depuradora, amb capacitat suficient per a evitar possibles abocaments fins al moment de la seua posada en marxa.  
Es realitzaran controls periòdics de les canaletes que transporten l'aigua residual industrial des dels focus de generació fins a la depuradora.  
Quant al Programa de vigilància ambiental han de constar les accions:  
Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.  
Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada cada any.  
Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
S'asseguraran les condicions d'operació d'acord amb el que establix el Projecte d'execució i l'estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
Altres condicionants ambientals que s'establisquen a través de les autoritzacions sectorials que siguen d'aplicació.  
Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, han de ser comunicats a la conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.  
D'acord amb l'art. 4 del AAP 6767/1986, de 28 de juny, modificat per la Llei 9/2006, de 28 d'abril, el promotor ha de comunicar a l'òrgan ambiental (per escrit), amb la suficient antelació, la data de començament de l'execució del projecte.